Escaudœuvres

Escaudœuvres estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 3 420 loĝantojn laŭ censo plenumita en 2004.

 Geografio 
Escaudœuvres estas unu el la komunumoj lokitaj ĉirkaŭ la urbeto Cambrai. Ĝi do situas kerne de la natura regiono Cambrésis, kiu ĉefe konsistas el malaltaj ebenaĵoj kaj vastaj agroj. Cambrésis situas inter du aliaj, iom pli montetaj regionoj, nome Avesnois oriente kaj Artezo okcidente.

Escaudœuvres etendiĝas sur 6,64 km². Ĝi situas 30 kilometrojn el Valenciennes kaj 28 kilometrojn el Douai.

 Historio 
Okaze de la municipa baloto de 2008 venkis en la vilaĝo S-ro Patrice Ego, kiu do fariĝis la loka urbestro.

 Vidindaĵoj 
La loka urbodomo datiĝas de la jaro 1884, kaj la preĝejo estis dediĉita al Sankta Petro kaj finkonstruigita en 1861.

Escaudœuvres aparte famiĝis pro la Centra Sukerfabrikejo de Cambrai (Sucrerie Centrale de Cambrai), kiu situas sur ĝia teritorio.

 Administrado 
Escaudœuvres apartenas al la kantono Cambrai-Est, kies ĉefurbo estas Cambrai. Tiu kantono mem estas parto de la arondismento de Cambrai, unu el la 6 arondismentoj de la departemento Nord.

 Vidu ankaŭ 
 Komunumoj de Nord
 Kantono Cambrai-Est
 Escaudœuvres (stacidomo)

 Eksteraj ligiloj 
  Oficiala retejo de Escaudœuvres


Kategorio:Komunumoj de Nord